CELEX: 62020TN0680
Language: lt
Date: 2020-11-11 00:00:00
Title: Byla T-680/20: 2020 m. lapkričio 11 d. pareikštas ieškinys byloje Novelis / Komisija

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/64
            
         
      2020 m. lapkričio 11 d. pareikštas ieškinys byloje Novelis / Komisija
      
      (Byla T-680/20)
      (2021/C 19/69)
      Proceso kalba: anglų
      
         Šalys
      
      
         Ieškovė: Novelis Inc. (Misisoga, Ontarijas, Kanada), atstovaujama advokatų S. Völcker, T. Caspary ir R. Benditz
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti visą 2020 m. rugpjūčio 31 d. Komisijos sprendimą byloje M.9076 – Novelis/Aleris, kuriuo atmestas Novelis prašymas vienam mėnesiui pratęsti draudimo laikotarpį, remiantis Novelis/Aleris įsipareigojimų 49 nuostata, arba dalį šio sprendimo,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ginčijamą sprendimą priėmė Konkurencijos generalinio direktorato direktoriaus pavaduotojas, o ne Komisijos narių kolegija, o taip pažeistas kolegialumo principas.
               
            
                  2.
               
               
                  Antrasis ieškinio pagrindas grindžiamas tuo, kad pažeista ieškovės teisė būti išklausytai.
               
            
                  3.
               
               
                  Trečiasis ieškinio pagrindas grindžiamas tuo, kad nenurodyti tinkami motyvai, kurie leistų ieškovei veiksmingai pasinaudoti teise į gynybą.
               
            
                  4.
               
               
                  Ketvirtasis ieškinio pagrindas grindžiamas tuo, kad ginčijamame sprendime padaryta akivaizdžių vertinimo klaidų ir neatsižvelgta į tai, kad ieškovė pagrįstai prašo pratęsti laikotarpį. Ieškovė taip pat teigia, kad, atsižvelgiant į ginčijamo sprendimo teisines pasekmes ir į tai, kad galimos ne tokios griežtos priemonės, šiuo sprendimu pažeidžiamas proporcingumo principas.